2000/411/EY: Komission päätös, tehty 9 päivänä kesäkuuta 2000, pitkäaikaisten kansallisten tukien järjestelmästä Ruotsin pohjoisten alueiden maataloudelle tehdyn päätöksen 96/228/EY muuttamisesta (tiedoksiannettu numerolla K(2000) 1404) (Ainoastaan ruotsinkielinen teksti on todistusvoimainen)



Virallinen lehti nro L 155 , 28/06/2000 s. 0060 - 0061



Komission päätös, tehty 9 päivänä kesäkuuta 2000, pitkäaikaisten kansallisten tukien järjestelmästä Ruotsin pohjoisten alueiden maataloudelle tehdyn päätöksen 96/228/EY muuttamisesta (tiedoksiannettu numerolla K(2000) 1404) (Ainoastaan ruotsinkielinen teksti on todistusvoimainen) (2000/411/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 142 artiklan, sekä katsoo seuraavaa: (1) Ruotsi on ilmoittanut liittymisasiakirjan 143 artiklan mukaisesti 11 päivänä toukokuuta 1995 komissiolle tukijärjestelmästä, jota se aikoo soveltaa 142 artiklan mukaisesti. (2) Tukijärjestelmä hyväksyttiin komission päätöksellä 96/228/EY(1), sellaisena kuin se on muutettuna päätöksellä 97/557/EY(2). (3) Ruotsi on 28 päivänä syyskuuta 1998, 17 päivänä kesäkuuta 1999 ja 25 päivänä tammikuuta 2000 pyytänyt komissiota muuttamaan päätöksen 96/228/EY tiettyjä kohtia ja sen jälkeen toimittanut täydentäviä tietoja pyyntöjensä perusteeksi. (4) Mainituissa kirjeissä Ruotsi pyysi, että sen sallitaan yhdistää sianliha- ja muna-alan nautayksiköt, kun tarkastellaan tukikelpoisten tuotantotekijöiden määrää. Näin voitaisiin ottaa huomioon kyseisten alojen vuotuinen vaihtelu, eikä se johtaisi tuotannon lisääntymiseen. (5) Ruotsi on pyytänyt, että suurinta sallittua lehmänmaidon kuljetustukea nostetaan siirtämällä vastaava määrä lehmänmaidontuesta siten, että se vastaa kyseisillä alueilla tuotettua koko maitomäärää. Tämä on kyseisen tukijärjestelmän periaatteiden mukaista. (6) Kansallisille viranomaisille olisi annettava riittävästi aikaa komissiolle toimitettavien vuosittaisten tietojen valmisteluun. (7) Sen vuoksi päätöstä 96/228/EY olisi muutettava. (8) Kun otetaan huomioon muutosten laatu ja laajuus sekä Ruotsin pyyntö, olisi säädettävä, että tätä päätöstä olisi sovellettava 1 päivästä tammikuuta 2000 lukuunottamatta muutoksia, joita tarkoitetaan johdanto-osan 4 ja 5 kappaleessa, joita olisi sovellettava 1 päivästä tammikuuta 1998, ON TEHNYT TÄMÄN PÄÄTÖKSEN: 1 artikla Muutetaan päätös 96/228/EY seuraavasti: 1) Korvataan 4 artiklan ensimmäinen kohta seuraavasti:"Ruotsin on toimitettava komissiolle joka vuosi ennen 1 päivää kesäkuuta niiden tietojen yhteydessä, jotka sen on toimitettava liittymisasiakirjan 143 artiklan 2 kohdan mukaisesti, tiedot myönnettyjen tukien vaikutuksista ja erityisesti tuotannon kehityksestä, tukea saavien tuotantotapojen ja kyseisten alueiden talouden kehityksestä ja vaikutuksesta liittymisasiakirjan 142 artiklan 3 kohdan kolmannen alakohdan neljännessä luetelmakohdassa tarkoitettuun ympäristönsuojeluun ja maaseudun säilyttämiseen.". 2) Korvataan liitteet III ja IV tämän päätöksen liitteellä. 2 artikla Tätä päätöstä sovelletaan 1 päivästä tammikuuta 2000 lukuun ottamatta 1 artiklan 2 alakohtaa, jota sovelletaan 1 päivästä tammikuuta 1998. 3 artikla Tämä päätös on osoitettu Ruotsin kuningaskunnalle. Tehty Brysselissä 9 päivänä kesäkuuta 2000. Komission puolesta Franz Fischler Komission jäsen (1) EYVL L 76, 26.3.1996, s. 29. (2) EYVL L 230, 21.8.1997, s. 13. LIITE "LIITE III Päätöksen 3 artiklan 1 kohdan ensimmäinen alakohta >TAULUKON PAIKKA> LIITE IV Päätöksen 3 artiklan 1 kohdan toinen alakohta (Tuotantotekijöinä ilmaistut määrät) >TAULUKON PAIKKA>"